Source: https://bpnews.ro/2020/02/20/iohannis-arunca-la-gunoi-avizul-csm-am-justitia-mea-si-fac-ce-vreau-cu-ea/
Timestamp: 2020-04-06 04:46:59+00:00

Document:
Iohannis aruncă la gunoi avizul CSM - Am Justiția mea și fac ce vreau cu ea! | Stiri Business & Politics News
Iohannis aruncă la gunoi avizul CSM – Am Justiția mea și fac ce vreau cu ea!
Noul Procuror General al României este procurorul Gabriela Scutea, absolventă a Academiei SRI și semnatara odiosului pact de colaborare între PÎCCJ și SRI.
Președintele Klaus Iohannis a semnat în această dimineață decretele de numire a noilor șefi de la conducerea DNA, DIICOT și PÎCCJ, în ciuda faptului că doi dintre procurori au primit aviz NEGATIV de la CSM.
Noul Procuror General al României este procurorul Gabriela Scutea, absolventă a Academiei SRI și semnatara odiosului pact de colaborare între PÎCCJ și SRI. Iohannis a procedat la fel ca Băsescu, care și el a folosit avizul negativ de la CSM în ceea ce o privea pe Laura Codruța Kovesi în același mod, într-un moment de criză când rămăsese fără hârtie igienică.
Cam cât valorează mecanismele democratice în țara asta se vede și din faptul că, în 2018, același KWJ a ieșit să ne spună cu o față sumbră că nu se poate să o pună pe Adina Florea la SIIJ pentru că „Avem un aviz negativ de la CSM care conține lucruri foarte grave care trebuie sa ne dea de gândit”.
Ce mai contează că CSM a scris în avizele de săptămâna trecută că atât Gabriela Scutea, cât și Giorgiana Hosu, unsă șefă la DIICOT, sunt cam pe dinafară cu subiectul și nu prea știu cu se mănâncă funcțiile pentru care au fost propuse!
Mai are rost să menționăm că mult-discutatul și prea-lăudatul MCV al UE zice că șeful statului trebuie să țină cont de avizul CSM. Chiar Gabriela Scutea afirma la audierea de săptămâna trecută că respectarea avizului CSM este „obligatorie”, iar onoarea ei nu i-ar permite să ocupe postul de Procuror General dacă ar primi aviz nefavorabil. Asta așa, ca să sune frumos la audiere, că dacă era într-adevăr o chestiune de onoare putea foarte bine să-și retragă candidatura la funcția de Procuror General și să-și vadă de treabă.
Ne așteaptă vremuri grele, cu un procuror general care consideră că este foarte util ca magistrații să fie instruiți de SRI, după cum declara într-un interviu recent.
Cei care mai cred în democrație și principii ar putea, desigur, să se întrebe „Vai, ce-o să spună partenerii străini, ce-o să spună americanii?”
Întrebare, credem noi, tardivă. Foarte probabil americanii și-au spus deja părerea, prin vocea emisarului american pentru justiția din România și Bulgaria, despre care presa de la noi a vorbit destul de puțin. Procurorul federal Jessica Kim consilier juridic regional pe chestiuni legate de corupție și criminalitate organizată a fost la București la sfârșitul lunii ianuarie.
Ciudat este faptul că expertul american în probleme de corupți și criminalitate organizată n-a observat bubele din dosarul Giorgianei Hosu. Noua șefă de la DIICOT are un soț arestat de DNA pentru corupție, plus niște afaceri suspecte cu o firmă-paravan din paradisul fiscal Liechtenstein, afaceri administrate de mama procuroarei, o bătrână de 80 de ani. Giorgiana Hosu a declarat că ea n-are nicio tangență cu afacerile mamei sale și nu vede nicio problemă în asta, pentru că nu-i așa, cu toții avem prin familie câte-o mamaie care derulează afaceri internaționale în paradisuri fiscale!
Tags: aviz negativ CSMbpnewsdiicotdnaGabriela ScuteaGiorgiana Hosujustitieklaus iohannisMCVnumiriPICCJ
Rusia s-ar putea confrunta cu o criză de jucării sexuale datorită coronavirusului
Olguta Vasilescu: Cum dracului vine criza peste noi doar când se apropie PNL de guvernare?

References: CSM 
 CSM 
 CSM 
 CSM 
 CSM 
 CSM